Diastole (cardiologia)
Vide etiam paginam discretivam Diastole, pars cycli cardiaci, est in opera cordis tempus relaxationis musculi cardiaci inter palpitationem cordis, in quo ventriculi cordis sanguine replentur. Nam sanguis oxygeniosus ex pulmonibus per atrium sinistrum in ventriculum sinistrum influit. Ex venis circulationis maioris sanguis per atrium dextrum in ventriculum dextrum influit. Contrarium diastoles est systole. Incipit diastole, ubi ventriculi destitit contractio et coepit relaxatio cum dilatatione. Arterioventricularibus clausis valvis pressio ventricularis sub pressionem atrialem relaxatur. Atrioventricularibus hac de causa apertis valvis sanguis in atrio coactus in ventriculum transire potest.